«ЖШС "Бал-Су Бөбек"  балабақшасы
ПЕДАГОГИКАЛЫҚ КЕҢЕС ХАТТАМАСЫ №1
Тақырыбы: «2023–2024 оқу жылындағы мектепке дейінгі ұйымның негізгі міндеттері және жаңа оқу жылына дайындық жұмыстары»
Өткізілген күні: «25» тамыз 2023 жыл
Өткізілген орны: ЖШС "Бал-Су Бөбек"  балабақшасы
Қатысқандар:
Балабақша меңгерушісі, әдіскер, тәрбиешілер, педагог мамандар.
Педагогикалық кеңес төрайымы: Бекжанова М.Б.
Хатшысы: Ким О. Л.

КҮН ТӘРТІБІ:
1. 2022–2023 оқу жылының қорытындысы және 2023–2024 оқу жылына қойылатын міндеттер.
2. 2023–2024 оқу жылында мектепке дейінгі тәрбие мен оқыту процесін ұйымдастыру ерекшеліктері.
3. Балабақшаның 2023–2024 оқу жылына арналған жылдық жұмыс жоспарын бекіту.
4. Педагогтердің функционалдық міндеттері, ішкі еңбек тәртібі және оқу-тәрбие процесін ұйымдастыру талаптары.
5. Әртүрлі мәселелер.

1-МӘСЕЛЕ БОЙЫНША
Тыңдалды:  Балабақша меңгерушісі Бекжанова М.Б.2022–2023 оқу жылының қорытындысы және жаңа оқу жылындағы міндеттер туралы баяндама жасады.
Өз сөзінде өткен оқу жылында балабақша ұжымы тәрбиеленушілердің жас ерекшеліктеріне сәйкес сапалы тәрбие мен білім беру жұмыстарын жүргізгенін атап өтті.
Жылдық жоспарға сәйкес педагогикалық кеңестер, әдістемелік жұмыстар, ата-аналармен бірлескен іс-шаралар, мерекелік және тәрбиелік шаралар ұйымдастырылды.
Балалардың денсаулығын нығайту мақсатында дене шынықтыру жаттығулары, шынықтыру шаралары, таза ауадағы серуендер жүйелі түрде жүргізілді.
Педагогтер өз білімдерін жетілдіру бағытында жұмыстар атқарып, жаңа педагогикалық технологияларды оқу-тәрбие процесіне енгізді.
2023–2024 оқу жылында келесі міндеттер белгіленді:
· балалардың жеке қабілеттерін дамыту;
· сапалы білім беру ортасын қалыптастыру;
· ойын арқылы оқыту әдістерін тиімді пайдалану;
· ұлттық құндылықтарды тәрбие процесіне енгізу;
· ата-аналармен байланысты нығайту.

2-МӘСЕЛЕ БОЙЫНША
Тыңдалды:
Әдіскер Ким О. Л. 2023–2024 оқу жылындағы оқу-тәрбие процесін ұйымдастыру ерекшеліктері туралы түсіндірме берді.
Педагогтерге мектепке дейінгі тәрбие мен оқыту процесін ұйымдастыру барысында:
· баланың жас ерекшелігін ескеру;
· дамытушы ортаны ұйымдастыру;
· балалардың белсенділігін арттыру;
· шығармашылық қабілеттерін дамыту;
· заманауи әдіс-тәсілдерді қолдану
қажеттілігі айтылды.
Балалардың даму мониторингін жүргізу, жеке даму карталарын уақытылы толтыру және нәтижелерді талдау жұмыстары түсіндірілді.

3-МӘСЕЛЕ БОЙЫНША
Тыңдалды:
Әдіскер Ким О. Л.2023–2024 оқу жылына арналған балабақшаның жылдық жұмыс жоспарын таныстырды.
Жоспарда:
· педагогикалық кеңестер;
· әдістемелік отырыстар;
· ашық ұйымдастырылған іс-әрекеттер;
· педагогтердің кәсіби даму жұмыстары;
· ата-аналармен жұмыс;
· мерекелік іс-шаралар;
· бақылау және талдау жұмыстары
қарастырылған.
Педагогтер жоспар бойынша өз ұсыныстарын білдірді.

4-МӘСЕЛЕ БОЙЫНША
Тыңдалды:
Әдіскер педагогтердің міндеттері мен жауапкершілігі туралы түсіндірді.
Педагогтерге:
· оқу құжаттарын уақытылы жүргізу;
· балалардың өмірі мен қауіпсіздігін қамтамасыз ету;
· санитариялық талаптарды сақтау;
· ата-аналармен дұрыс қарым-қатынас орнату;
· педагогикалық әдеп нормаларын сақтау
міндеттері жүктелді.
СӨЙЛЕГЕНДЕР:
1. Тәрбиеші Медетьярова А. М. 
Балалардың шығармашылық қабілеттерін дамыту мақсатында қосымша жұмыстар ұйымдастыруды ұсынды. 
Балалардың музыкалық қабілеттерін дамыту бағытында мерекелік іс-шараларды жаңаша ұйымдастыру туралы ұсынысын айтты.
2. Балалардың денсаулығын нығайту мақсатында спорттық шараларды көбейту қажеттігін атап өтті.
ҚАУЛЫ ЕТТІ:
1. 2023–2024 оқу жылына арналған балабақшаның жылдық жұмыс жоспары бекітілсін.
2. Педагогтер оқу-тәрбие жұмысын бекітілген жоспар негізінде ұйымдастырсын.
3. Әдіскер педагогтерге әдістемелік көмек көрсетуді және тәжірибе алмасу жұмыстарын жалғастырсын.
4. Топтардың дамытушы ортасы балалардың жас ерекшеліктеріне сәйкес жабдықталсын.
5. Балалардың қауіпсіздігі мен денсаулығын сақтау шаралары тұрақты бақылауда болсын.
6. Ата-аналармен ынтымақтастық жұмыстарын күшейту қамтамасыз етілсін.
Орындауға жауапты:
Балабақша меңгерушісі, әдіскер, тәрбиешілер.
Орындалу мерзімі:
2023–2024 оқу жылы барысында.
Педагогикалық кеңес төрайымы: Бекжанова М.Б.

